rejauldu/bengali-wikipedia huggingface dataset:
কন্সটান্টিন () উত্তর-পূর্ব আলজেরিয়ার একটি শহর এবং কন্সটান্টিন প্রদেশের রাজধানী। এটি চামড়া ও চামড়াজাত দ্রব্য, পশম ও লিনেন কাপড়ের দ্রব্যের একটি উৎপাদন কেন্দ্র। শহরটি আলজিয়ার্স, তিউনিস, আন্নাবা, বিস্‌ক্রা ও স্কিক্‌দা শহরের সাথে এইসব দ্রব্য ও খাদ্যশস্য দিয়ে বাণিজ্য করে থাকে। স্কিক্‌দা কন্সটান্টিনের একটি ভূমধ্যসাগরীয় বন্দর হিসেবে কাজ করে।  রোমান সম্রাট কন্সটান্টিন ৩১৩ অব্দে প্রাচীন নুমিদীয় শহর সির্তার স্থলে এই শহরটি নির্মাণ করেন। শহরটি একটি পাথুরে মালভূমির উপর, সমুদ্র সমতল থেকে ৬৪০ মিটার উচ্চতায় অবস্থিত। এটি চারপাশের প্রায় সমস্ত এলাকা থেকে বিচ্ছিন্ন, কেবল পশ্চিমের গভীর খরস্রোতা রুমেল নদী ছাড়া। দক্ষিণে নদীটির উপর দিয়ে একটি দীর্ঘ সেতু আছে। এছাড়া উত্তর ও উত্তর-পূর্বেও সেতু নির্মাণ করা হয়েছে।  আরবেরা রোমানদের খোদাই করা পাথরগুলি দিয়ে কন্সটান্টিনের চারপাশের প্রাচীর নির্মাণ করে। শহরটি পুরাতন ও নতুন --- এই দুই অংশে বিভক্ত। পুরাতন অংশটি মুরদের তৈরি এবং এর রাস্তাগুলি সরু সরু ও ঘোরালো। এখানকার বাড়িঘরগুলির স্থাপত্য প্রাচ্য ধরনের। অন্যদিকে নতুন শহরটি আধুনিক ও প্রশস্ত। ১৮৩৭ সালে ফ্রান্স কন্সটান্টিনের নিয়ন্ত্রণ নেয়। শহরটির অন্যতম আকর্ষণ একটি কাসবাহ বা রোমান দুর্গ। বর্তমানে এটি একটি হাসপাতাল ও সেনা ছাউনি হিসেবে ব্যবহৃত হয়। আরও আছে ১৮শ শতকে নির্মিত মসজিদ সিদিয়েল-কাত্তানি। এবং ১৯শ শতকে নির্মিত মুরদের একটি প্রাসাদ যেটি ফরাসি ঔপনিবেশিক আমলে ফরাসি গভর্নরের বাসভবন ছিল। এখানে কন্সটান্টিন বিশ্ববিদ্যালয় এবং সির্তা জাদুঘর অবস্থিত।  বিষয়শ্রেণী:আলজেরিয়ার শহর বিষয়শ্রেণী:খ্রিস্টপূর্ব ২০০-এর দশকে প্রতিষ্ঠিত
শ্যামলী গুপ্ত (১ জুন ১৯৪৫ - ২৫ নভেম্বর ২০১৩) একজন রাজনীতিবিদ এবং ভারতের কমিউনিস্ট পার্টির (মার্কসবাদী) কেন্দ্রীয় কমিটির সদস্য ছিলেন। তিনি তাঁর দলের মহিলা শাখা অল ইন্ডিয়া ডেমোক্র্যাটিক উইমেনস অ্যাসোসিয়েশন (এইডডব্লিউএ)-এর সাধারণ সম্পাদক ছিলেন।    তথ্যসূত্র   বিষয়শ্রেণী:১৯৪৫-এ জন্ম বিষয়শ্রেণী:২০১৩-এ মৃত্যু বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ‏‎ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ
হিরার যুদ্ধ ৬৩৩ সালে রাশিদুন খিলাফত ও সাসানীয় সাম্রাজ্যের মধ্যে সংঘটিত হয়। মুসলিমদের পারস্য বিজয়ের সময় এই যুদ্ধ সংঘটিত হয়।  পটভূমি সাসানীয় সাম্রাজ্যের আল হিরা শহর তার আকার ও সম্পদের জন্য পরিচিত ছিল। এটি ছিল পারস্যের ইরাক প্রদেশের রাজধানী। এর লাখমিয় খ্রিষ্টান আরবরা সাসানীয়দের পক্ষে মরুভূমিতে টহল দিত। রোমান ঐতিহাসিক প্রোকুপিয়াসের বর্ণনা অনুযায়ী লাখমিয়রা যুদ্ধে দক্ষ ও পারস্যের অনুগত  ছিল (৬০৮ সাল পর্যন্ত, এসময় সাসানীয়রা তাদের বিরুদ্ধে চলে যায়)।The History of Iran By Elton L. Daniel, pg. 65 আবু বকর তার খিলাফতের সময় খালিদকে হিরা জয়ের জন্য প্রেরণ করেন।Lives of Mahomet and His Successors By Washington Irving, pg. 177  ৬৩৩ সালের মে মাসে মুসলিমরা খালিদ বিন ওয়ালিদের নেতৃত্বে দুর্গ নগরীতে আক্রমণ করে। শহরের লাখমিয় প্রতিপক্ষরা মুসলিমদের বিরুদ্ধে এসময় ছুড়ে মারতে সক্ষম যন্ত্র ব্যবহার করে। সংক্ষিপ্ত যুদ্ধের পর শহরের অধিবাসীরা আত্মসমর্পণ করে।The Caliphate, Its Rise, Decline, and Fall. From Original Sources By William Muir, pg. 56 যুদ্ধের পর শহরের পাঁচটি দুর্গ মুসলিমদের হাতে আসে। অধিবাসীরা জিজিয়া দিতে সম্মত হয়। তারা উলাইসের অধিবাসীদের মত সাসানীয়দের বিরুদ্ধে গোয়েন্দা তৎপরতা চালাতেও একমত হয়।Iraq After the Muslim Conquest By Michael G. Morony, pg. 233  তথ্যসূত্র  বিষয়শ্রেণী:খালিদ বিন ওয়ালিদের যুদ্ধ বিষয়শ্রেণী:রাশিদুন খিলাফত জড়িত লড়াই বিষয়শ্রেণী:সাসানীয় সাম্রাজ্য জড়িত লড়াই বিষয়শ্রেণী:মুসলিমদের পারস্য বিজয় বিষয়শ্রেণী:ইরাকের সামরিক ইতিহাস বিষয়শ্রেণী:৬৩৩-এ সংঘর্ষ বিষয়শ্রেণী:৬৩৩-এ এশিয়া বিষয়শ্রেণী:মুসলিমদের মেসোপটেমিয়া বিজয় বিষয়শ্রেণী:৬৩৩
২০২২ সালের ৪ জুন শনিবার রাতে বাংলাদেশের চট্টগ্রাম জেলার সীতাকুণ্ড উপজেলার একটি কন্টেইনার ডিপোতে অগ্নিকাণ্ডের সূত্রপাত ঘটে। আগুনের ফলে পরবর্তীতে বিস্ফোরণ ঘটে। এই ঘটনায় কমপক্ষে ৪১ জন নিহত এবং ৪৫০ জনেরও বেশি আহত হয়েছেন।  সীতাকুণ্ড উপজেলার কদমরাসুল এলাকায় অবস্থিত একটি বেসরকারি বিএম কনটেইনার ডিপোতে এ ঘটনা ঘটে। বাংলাদেশের দমকল বাহিনীর প্রধান জানিয়েছেন যে, ডিপোতে হাইড্রোজেন পারক্সাইড ছিল এবং তা আগুন নিয়ন্ত্রণে আসতে সমস্যার সৃষ্টি করে। রবিবার দুপুর অনুযায়ী তখনও আগুন জ্বলছিল। বাংলাদেশ সেনাবাহিনীও অগ্নি নির্বাপণ প্রচেষ্টায় যোগ দিয়েছে।  ঘটনার পর তদন্তের জন্য দুটি কমিটি গঠিত হয়।   অগ্নিকাণ্ড   কারণ  ডিপোতে আগুন লাগার সময় প্রায় ৫০ হাজার কনটেইনার ছিল। অগ্নিনির্বাপক কর্মীরা আগুনের উৎস এবং কী ধরনের রাসায়নিক পদার্থ আছে, সে সম্পর্কে আগাম কোন তথ্য পাননি। কিন্তু রপ্তানির জন্য হাটহাজারীর ঠাণ্ডাছড়ির আল-রাজী কেমিক্যাল কমপ্লেক্সে উৎপাদন করা হাইড্রোজেন পারক্সাইড কন্টেইনারে করে এনে এই ডিপোতে মজুদ করে রাখা হয়েছিলো। হাইড্রোজেন পারক্সাইড একটি দাহ্য রাসায়নিক পদার্থ যেটিকে উত্তপ্ত করলে বিস্ফোরণ ঘটে। রাত প্রায় ৯টার দিকে কন্টেইনারগুলোয় আগুন লেগে যায় আর কনটেইনারে থাকা হাইড্রোজেন পারক্সাইড উত্তপ্ত হয়ে বিস্ফোরণ ঘটে। এতে শিল্প পুলিশ, অগ্নিনির্বাপক কর্মী ও ডিপোর কর্মীসহ আশেপাশের অনেক মানুষ আহত ও নিহত হন।   ঘটনাক্রম   ৪ জুন রাত ৯টায় ডিপোতে আগুন লাগে।  রাত ১১টায় আগুনের কারণে এলাকায় বিস্ফোরণ হয়। বিস্ফোরণে এলাকা কেঁপে উঠে।  রাত ৩টায় আগুন ডিপোর ৪০০-এর বেশি কন্টেইনারে ছড়িয়ে পড়ে।  সকাল ১০টায় বিস্ফোরণ অব্যাহত ছিলো।   হতাহত  এতে ৪৯ জন নিহত এবং ৪ শতাধিক আহত হয়েছে। এদের মধ্যে অন্তত ৯ জন পুলিশ সদস্য আহত হয়েছে। বেশ কিছু ফায়ার সার্ভিসের সদস্যও আহত হয়, ৩ জন নিখোঁজ এবং ৯ জন নিহত হয়েছেন। বেশ কিছু ফায়ার সার্ভিসের সদস্যও আহত হয়, ৩ জন নিখোঁজ এবং ৯ জন নিহত হয়েছে।  ৮ই জুন সন্ধ্যায় আগুন নেভানোর পর ধ্বংসাবশেষ অপসারণের সময় অজ্ঞাত একটি পোড়া লাশের মাথার খুলি ও হাড় উদ্ধার করে ফায়ার সার্ভিস।  অলিউর রহমান নয়ন নামে বিএম কন্টেইনার ডিপোর ২০ বছর বয়সী কর্মী ফেসবুকে লাইভ দেখানোর সময় মারা যান। তিনি শনিবার রাতে অগ্নিকাণ্ডের ঘটনা সম্প্রচার শুরু করেছিলেন কিন্তু বেশিক্ষণ চালিয়ে যেতে পারেননি কারণ সেখানে একটি বিস্ফোরণ ঘটে যা তার ইন্টারনেট সংযোগ বিচ্ছিন্ন করে এবং সম্প্রচার শেষ করে।   ক্ষয়ক্ষতি    প্রতিক্রিয়া  ৫ জুন অগ্নিকাণ্ড ও বিস্ফোরণে হতাহতের ঘটনায় বাংলাদেশের প্রধানমন্ত্রী শেখ হাসিনা শোক প্রকাশ করেন। ৭ জুন ভারতের প্রধানমন্ত্রী নরেন্দ্র মোদী শোক প্রকাশ করেন। ডিপোতে আগুন ও বিস্ফোরণের ঘটনায় কর্তৃপক্ষের অবহেলাজনিত কারণে মৃত্যুর অভিযোগ উল্লেখ করে পুলিশের পক্ষ থেকে আটজনের বিরুদ্ধে মামলা করা হয়েছে।   আরও দেখুন   সীতাকুণ্ড অক্সিজেন প্ল্যান্ট বিস্ফোরণ  নিমতলি অগ্নিকাণ্ড  তাজরীন ফ্যাশন অগ্নিকাণ্ড  এফআর টাওয়ার অগ্নিকাণ্ড   তথ্যসূত্র   বিষয়শ্রেণী:২০২২-এ বাংলাদেশ বিষয়শ্রেণী:বাংলাদেশে অগ্নিকাণ্ড বিষয়শ্রেণী:ভবন ও স্থাপনায় অগ্নিকাণ্ড বিষয়শ্রেণী:২০২২-এ অগ্নিকাণ্ড বিষয়শ্রেণী:বাংলাদেশে বিস্ফোরণ বিষয়শ্রেণী:চট্টগ্রামে বিস্ফোরণ বিষয়শ্রেণী:চট্টগ্রাম জেলা বিষয়শ্রেণী:২০২২-এর বিস্ফোরণ বিষয়শ্রেণী:চট্টগ্রাম বিভাগের ইতিহাস বিষয়শ্রেণী:২০২২-এ বাংলাদেশে বিপর্যয়
কল্যাণী বিশ্ববিদ্যালয়ের অন্তর্গত বেতাই ড. বি. আর. আম্বেদকর কলেজ নদীয়া জেলার বাংলাদেশ সীমান্তবর্তী গ্রাম বেতাই এ অবস্থিত। এই এলাকায় পূর্বে কোন কলেজ না থাকায় পঠন পাঠনে চরম অসুবিধা হত, এই সমস্যা দূর করতে স্থানীয় শিক্ষানুরাগী মানুষদের উদ্যোগে এবং রাজ্য সরকারের সহায়তায় এই কলেজ গড়ে ওঠে। প্রথমে এখানে একাদশ শ্রেণী থেকে স্নাতক পর্যন্ত পড়ানো হত, এখন শুধু মাত্র স্নাতক স্তর পর্যন্ত পড়ানো হয়। এছাড়াও কল্যাণী বিশ্ববিদ্যালয়ের দূরশিক্ষার স্নাতকোত্তর পাঠ্যক্রম ও পড়ানো হয়।  স্থাপনা স্থানীয় ছাত্র ছাত্রীদের পঠন পাঠনের অসুবিধার কথা ভেবে হারানচন্দ্র বিশ্বাস সহ এলাকার কয়েক জন শিক্ষানুরাগী মানুষ এই কলেজ স্থাপনের জন্য মনোনিবেশ করেন। তারা চাঁদা তুলে এবং অনুদান সংগ্রহ করে ১৯৭৩ সালে এই কলেজ গড়ে তোলেন। বেতাই ও সংলগ্ন এলাকার অধিকাংশ বাসিন্দা  তপশিলী জাতি, উপজাতি এবং সংখ্যালঘু সম্প্রদায়ের অন্তর্গত। এখানকার অধিবাসীদের বিরাট অংশ দেশভাগ ও বাংলাদেশ মুক্তিযুদ্ধর পর আগত। বাসিন্দাদের উচ্চশিক্ষার্থে কোনো মহাবিদ্যালয় ছিলোনা। এই কলেজটি সেই অভাব পূর্ন করেছিল। যতদূর জানা যায় এই কলেজের প্রশাসনিক ভবনটি একটি কাছারি বাড়িতে গড়ে ওঠে। পরবর্তী সময়ে এলাকার মানুষের দানের জমিতে পশ্চিমবঙ্গ সরকারের আর্থিক সহায়তায় কলেজ বিল্ডিং গড়ে ওঠে। বর্তমান সময়ে কলেজ ভবনটি আয়তনে বর্ধিত ও সুন্দর হয়েছে। অন্যতম প্রতিষ্ঠাতা হারান চন্দ্রের স্মৃতিতে এই কলেজে একটি ভবন রয়েছে।  পাঠ্যক্রম এই কলেজে পূর্বে একাদশ শ্রেণী থেকে স্নাতক পর্যন্ত পড়ানো হত। পরবর্তী সময়ে রাজ্য সরকার কলেজ থেকে উচ্চমাধ্যমিক পাঠ্যক্রম তুলে দেওয়ায় এখন শুধু মাত্র স্নাতক পাঠ্যক্রম পড়ানো হয়। এই কলেজ থেকে পাশ করা ছাত্র ছাত্রীদের কল্যাণী বিশ্ববিদ্যালয়ের শংশাপত্র দেওয়া হয়।  বিভাগ আগে এই কলেজে শুধুমাত্র কলা বিভাগ পড়ানো হত। বর্তমানে এখানে কলা বিভাগের সাথে বাণিজ্য ও বিজ্ঞান বিভাগ ও পড়ানো হয়। এখানে অনার্স পাঠ্যক্রম এর সাথে পাশ কোর্সের ও পঠন পাঠন হয়।  অনার্স বিষয় গুলি হল-  বাংলা  ইংরেজি  ইতিহাস  ভূগোল  রাষ্ট্রবিজ্ঞান  দর্শণ  গণিত খেলাধুলায় কৃতিত্ব এই কলেজ খেলাধুলায় যথেষ্ট পারদর্শিতার সাক্ষ্য বহন করে চলেছে। আন্ত-বিশ্ববিদ্যালয় ক্রীড়ায় ভালো ফলাফল এর নজির রয়েছে।  অনুষ্ঠান এই কলেজে বিভিন্ন অনুষ্ঠান হয়ে থাকে। বিভিন্ন মনীষিদের জন্ম ও মৃত্যু দিবস পালনের পাশাপাশি স্বাধীনতা দিবস, প্রজাতন্ত্র দিবস জাঁকজমক পূর্ণ ভাবে পালিত হয়। এই কলেজে বার্ষিক নবীন বরণ অনুষ্ঠান খুবই জনপ্রিয়তার সাথে পালিত হয়ে আসছে।  এছাড়া এই কলেজ আন্ত বিশ্ববিদ্যালয় যুব সংসদে অংশগ্রহণ করে থাকে।  বিবিধ  এই কলেজে আগে প্রতি বছর ছাত্রসংসদের নির্বাচন হত। বর্তমানে রাজ্য সরকার সাময়িক সময় নির্বাচন বন্ধ রেখেছেন। এই কলেজের অন্যতম ছাত্র তাপস সাহা সর্বপ্রথম ছাত্র সংসদের সাধারণ সম্পাদক হন  বর্তমানে তিনি পলাশীপাড়া বিধানসভা কেন্দ্রে জয়ী একজন বিধানসভা সদস্য।  তথ্যসূত্র  বিষয়শ্রেণী:ভারতের মহাবিদ্যালয় বিষয়শ্রেণী:পশ্চিমবঙ্গের শিক্ষাপ্রতিষ্ঠান বিষয়শ্রেণী:পশ্চিমবঙ্গের কলেজ বিষয়শ্রেণী:ভীমরাও রামজি আম্বেদকর বিষয়শ্রেণী:১৯৭৩-এ পশ্চিমবঙ্গে প্রতিষ্ঠিত বিষয়শ্রেণী:কল্যাণী বিশ্ববিদ্যালয়ের অধিভুক্ত মহাবিদ্যালয় বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নদিয়া জেলার বিশ্ববিদ্যালয় ও কলেজ
মামনুন হুসাইন (; জন্ম: ২ মার্চ অথবা ২৩ ডিসেম্বর, ১৯৪০ – ১৪ জুলাই ২০২১) ব্রিটিশ ভারতের আগ্রায় জন্মগ্রহণকারী পাকিস্তানের বিশিষ্ট টেক্সটাইল ব্যবসায়ী ও রাজনীতিবিদ।Profile of presidential candidate Mamnoon Hussain  Presidential elections: PML-N picks Mamnoon Hussain for top job. The Express Tribune (Pakistan) ২০১৩ সালের নির্বাচনে তিনি পাকিস্তানের দ্বাদশ রাষ্ট্রপতি হিসেবে আসীন রয়েছেন। ৯ সেপ্টেম্বর, ২০১৩ তারিখে আইওয়ান-ই-সদরে শপথ গ্রহণের মাধ্যমে তিনি সাবেক রাষ্ট্রপতি আসিফ আলি জারদারি’র স্থলাভিষিক্ত হন।   রাজনৈতিক জীবন  ১৯৯৯ সালে সংক্ষিপ্ত সময়ের জন্য সিন্ধ প্রদেশের গভর্নর ছিলেন। এর পূর্বে তার কোন রাজনৈতিক সম্পৃক্ততা ছিল না। রাজনীতিতে তিনি কম পরিচিত ব্যক্তিত্ব ছিলেন। কিন্তু নওয়াজ শরীফের সুনজরে থাকায় তাকে গভর্নর করা হয়। কিন্তু, ১৯৯৯ সালের সামরিক অভ্যুত্থানের কারণে তিনি ক্ষমতাচ্যূত হন। বর্তমান প্রধানমন্ত্রী নওয়াজ শরীফের একান্ত বিশ্বস্ত ও অনুগত হিসেবে পরিচিত তিনি।Mamnoon Hussain elected President of Pakistan. Gulf News.  Pakistani Lawmakers Choose Next President. The New York Times, 31 July 2013 নওয়াজ শরীফের নেতৃত্বাধীন পিএমএল-এনের পক্ষ থেকে তাকে রাষ্ট্রপতি প্রার্থী হিসেবে মনোনীত করা হয়। অতঃপর ৩০ জুলাই, ২০১৩ তারিখে পাকিস্তানের রাষ্ট্রপতি হিসেবে নির্বাচিত হন। ৪৩২ ভোট পান মামনুন; প্রতিপক্ষ একমাত্র প্রার্থী ওয়াজিহুদ্দিন আহমেদ পান মাত্র ৭৭ ভোট।   তথ্যসূত্র    আরও দেখুন   রাষ্ট্রপতি  আসিফ আলি জারদারি  পাকিস্তানের রাষ্ট্রপতি   বহিঃসংযোগ   Profile page (in Urdu)  Mamnoon Hussain submits nomination papers for presidential election  Mamnoon Hussain nomination as PML-N presidential candidate  |-  বিষয়শ্রেণী:পাকিস্তানের রাষ্ট্রপতি বিষয়শ্রেণী:১৯৪০-এ জন্ম বিষয়শ্রেণী:সিন্ধ প্রদেশের গভর্নর বিষয়শ্রেণী:পাকিস্তানি রাজনীতিবিদ বিষয়শ্রেণী:করাচির রাজনীতিবিদ বিষয়শ্রেণী:মুহাজির ব্যক্তি বিষয়শ্রেণী:আগ্রার ব্যক্তি বিষয়শ্রেণী:করাচির ব্যক্তি বিষয়শ্রেণী:২০২১-এ মৃত্যু বিষয়শ্রেণী:পাকিস্তানে ভারতীয় অভিবাসী বিষয়শ্রেণী:পাকিস্তান মুসলিম লীগের (এন) রাজনীতিবিদ বিষয়শ্রেণী:পাকিস্তানি গণতন্ত্রকর্মী বিষয়শ্রেণী:পাকিস্তানি মুসলিম বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাকিস্তানে ক্যান্সারে মৃত্যু
এ টি এম আব্দুল ওয়াহাব (জন্ম: ২৯ ডিসেম্বর ১৯৪৬) বাংলাদেশ সেনাবাহিনীর অবসর প্রাপ্ত মেজর জেনারেল ও রাজনীতিবিদ। তিনি মাগুরা-১ আসনের সংসদ সদস্য ছিলেন। তিনি বাংলাদেশ রেড ক্রিসেন্ট সোসাইটির চেয়ারম্যান হিসেবে দায়িত্ব পালন করছেন। মুক্তিযুদ্ধের সক্রিয়ভাবে অংশগ্রহণ করেন ও সাব সেক্টর কমান্ডারের দায়িত্ব পালন করেন।   প্রাথমিক জীবন  আব্দুল ওয়াহাবের ২৯ ডিসেম্বর ১৯৪৬ সালে মাগুরা জেলার শ্রীপুর উপজেলার টুপিপাড়া গ্রামে জন্মগ্রহণ করেন। তিনি শ্রীপুর এম সি পাইলট মাধ্যমিক বিদ্যালয় থেকে মাধ্যমিক, কুষ্টিয়া সরকারি কলেজ থেকে উচ্চ মাধ্যমিক এবং ১৯৬৭ সালে বাংলাদেশ প্রকৌশল বিশ্ববিদ্যালয় (বুয়েট) হতে স্নাতকোত্তর ডিগ্রী লাভ করেন।   কর্মজীবন  এ টি এম ‍আব্দুল ওয়াহাব ১৯৬৮ সালে পাকিস্তান সেনাবাহিনীতে যোগদান করেন। ১৯৭১ সালে তিনি মুক্তিযুদ্ধের সক্রিয়ভাবে অংশগ্রহণ করেন ও সাব সেক্টর কমান্ডারের দায়িত্ব পালন করেন।  দেশ স্বাধীন হওয়ার পর বাংলাদেশ সেনাবাহিনীতে বিভিন্ন গুরুত্বপূর্ণ পদে দায়িত্ব পালন করেন। তিনি বাংলাদেশ সেনাবাহিনী থেকে ২০০২ সালে অবসরে যান।  বর্তমানে তিনি বাংলাদেশ রেড ক্রিসেন্ট সোসাইটির চেয়ারম্যান হিসেবে দায়িত্ব পালন করছেন।   রাজনৈতিক জীবন  দশম জাতীয় সংসদের মাগুরা-১ আসনের সংসদ সদস্য সিরাজুল আকবর ৯ মার্চ ২০১৫ সালে মৃত্যুবরণ করলে উপ-নির্বাচনে এ টি এম ‍আব্দুল ওয়াহাব বাংলাদেশ আওয়ামী লীগ প্রার্থী হিসেবে প্রথমবারের মতো সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম বিষয়শ্রেণী:কুষ্টিয়া সরকারি কলেজের প্রাক্তন শিক্ষার্থী বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:মাগুরা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:মুক্তিবাহিনীর কর্মকর্তা বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ রেডক্রিসেন্ট সোসাইটি চেয়ারম্যান
শান্তি রঙ্গনাথন একজন ভারতীয় সমাজকর্মী এবং টি টি রঙ্গনাথন ক্লিনিক্যাল রিসার্চ ফাউণ্ডেশনের প্রতিষ্ঠাতা। এটি একটি বেসরকারি সংস্থা যারা টিটিকে হাসপাতাল পরিচালনা করে। চেন্নাইতে অবস্থিত এই হাসপাতাল হল মাদক ও অ্যালকোহল আসক্তদের চিকিৎসা ও পুনর্বাসনের জন্য একটি চিকিৎসা কেন্দ্র। তিনি জাতিসংঘের ভিয়েনা সিভিল সোসাইটি পুরস্কারের প্রথম প্রাপক এবং সমাজে তাঁর অবদানের জন্য ১৯৯২ সালে ভারত সরকারের চতুর্থ সর্বোচ্চ বেসামরিক পুরস্কার পদ্মশ্রী পেয়েছেন।   জীবনী  শান্তি রঙ্গনাথনের জন্ম দক্ষিণ ভারতের তামিলনাড়ু রাজ্যে। তিনি ভারতের প্রাক্তন অর্থমন্ত্রী টি টি কৃষ্ণমাচারীর নাতি টি টি রঙ্গনাথনকে বিবাহ করেন, কিন্তু ১৯৭৯ সালে, মাত্র ৩৩ বছর বয়সে শান্তি বিধবা হন। তাঁর স্বামী মদ্যপান সম্পর্কিত স্বাস্থ্যগত সমস্যায় মারা যান। এই ঘটনা শান্তিকে প্ররোচিত করেছিল মাদকদ্রব্যের অপব্যবহার এবং আসক্তির সমস্যার দিকে মনোযোগ দিতে। মাদ্রাজ স্কুল অফ সোশ্যাল ওয়ার্ক থেকে সামাজিক কর্মে স্নাতকোত্তর ডিগ্রিধারী শান্তি, নিজেকে প্রস্তুত করার জন্য, আসক্তি মুক্তি কর্মসূচির প্রশিক্ষণের জন্য মিনিয়াপোলিসের হ্যাজেলডেন অ্যাডিকশন ট্রিটমেন্ট সেন্টারে যোগদান করেন। এরপর ১৯৮০ সালে চেন্নাইয়ের একটি পারিবারিক সম্পত্তিতে তিনি একটি ডে কেয়ার সেন্টার শুরু করেন। অল্প কিছু সহকারীর সাহায্যে শুরু হওয়া এই সাধারণ সূচনাটি ধীরে ধীরে টি টি রঙ্গনাথন ক্লিনিক্যাল রিসার্চ ফাউণ্ডেশনে পরিণত হয়। এখন ৬৫ শয্যা বিশিষ্ট টিটিকে হাসপাতাল  এর অন্তর্ভুক্ত। এই চিকিৎসা সুবিধাটি মাদক ও অ্যালকোহল আসক্তির চিকিৎসার জন্য নিবেদিত প্রথম ভারতীয় হাসপাতাল। প্রতিষ্ঠানটি জাতিসংঘের মাদক ও অপরাধ দপ্তরের সাথে সমন্বয় করে কাজ করে এবং ভারত সরকারের মাদকদ্রব্য অপব্যবহার বিরোধী কর্মসূচিতে অংশগ্রহণ করে। শান্তি স্বামী দয়ানন্দ সরস্বতী এডুকেশনাল সোসাইটির সাথেও যুক্ত এবং এর পরিচালনা পর্ষদেও আছেন।  ভারত সরকার ১৯৯২ সালের প্রজাতন্ত্র দিবসে পদ্মশ্রী পদকের জন্য তাঁকে বেসামরিক পুরস্কারের তালিকায় অন্তর্ভুক্ত করে। জাতিসংঘ, ১৯৯৯ সালে, জাতিসংঘ ভিয়েনা সিভিল সোসাইটি পুরস্কার চালু করে, মাদকের অপব্যবহার ও অপরাধের বিরুদ্ধে লড়াইয়ে অসামান্য অবদানের জন্য শান্তিকে এই পুরস্কারের জন্য নির্বাচিত করা হয়, যার ফলে তিনি এই পুরস্কারের প্রথম প্রাপক হন। তিনি ২০১৫ সালের জন্য তামিলনাড়ু সরকার কর্তৃক আভাইয়ার পুরস্কারের প্রাপক।   আরও দেখুন    জাতিসংঘের মাদক ও অপরাধ বিষয়ক কার্যালয়  মাদ্রাজ স্কুল অফ সোশ্যাল ওয়ার্ক   তথ্যসূত্র    আরও পড়ুন       বহিঃসংযোগ              বিষয়শ্রেণী:২০শ শতাব্দীর ভারতীয় নারী শিক্ষাবিদ বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:চেন্নাইয়ের ব্যক্তি বিষয়শ্রেণী:তামিলনাড়ুর শিক্ষাবিদ বিষয়শ্রেণী:জীবিত ব্যক্তি বিষয়শ্রেণী:মাদকাসক্ত পুনর্বাসন বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সামাজিক কাজে পদ্মশ্রী প্রাপক বিষয়শ্রেণী:অপর্যালোচিত অনুবাদসহ পাতা
অক্টোবর ২০১৯ বর্তমান সাধারণভাবে প্রচলিত বছরের দশম মাস। এই মাসটি মঙ্গলবারে শুরু হয়েছে এবং ৩১ দিন পর বৃহস্পতিবারে সমাপ্ত হবে। এটি ২০১৯ সালের অক্টোবর মাসে বিশ্বব্যাপী সংঘটিত বিভিন্ন ঘটনার সংক্ষিপ্ত-সার।   ঘটনাবলী   ১ অক্টোবর ২০১৯ (মঙ্গলবার)   ইউক্রেন ডনবাসে একটি স্ব-নিয়ন্ত্রিত সরকার ব্যবস্থা ও ইউক্রেনীয় অইনানুসারে সাধারণ নির্বাচনে সম্মতি দান করে।   ২ অক্টোবর ২০১৯ (বুধবার)   যুক্তরাষ্ট্রের কানেকটিকাটে ব্রডলে আন্তর্জাতিক বিমানবন্দরের নিকটে দ্বিতীয় বিশ্বযুদ্ধ সময়কালের একটি বোয়িং বি ১৭ বিমান বিধ্বস্ত হয়ে ১১ জন যাত্রীর ৭ জন নিহত।   ৬ অক্টোবর ২০১৯ (রবিবার)   পর্তুগালের সাধারণ নির্বাচন ২০১৯-এ সোশাইলিস্ট পার্টির বিপুল বিজয়।   ৭ অক্টোবর ২০১৯ (সোমবার)   নোবেল পুরস্কার ২০১৯-এ চিকিৎসাবিজ্ঞানে প্রাপকদের নাম ঘোষণা করা হয়; কোষে অক্সিজেনের আদান-প্রদান সম্পর্কিত গবেষণার জন্য যৌথভাবে উইলিয়াম কায়েলিন জুনিয়র, স্যার পিটার জে. র‍্যাটক্লিফ ও গ্রেগ এল. সেমেনজাকে দেয়া হয়।   ৮ অক্টোবর ২০১৯ (মঙ্গলবার)    নোবেল পুরস্কার ২০১৯-এ পদার্থবিজ্ঞানে প্রাপকদের নাম ঘোষণা করা হয়; মহাবিশ্ব সম্পর্কিত গবেষণার জন্য যৌথভাবে জিম পিবল্‌স, মিশেল মাইয়র ও দিদিয়ে কেলোজকে দেয়া হয়।   মৃত্যু    ৪ অক্টোবর ২০১৯ (শুক্রবার)   একুশে পদক সম্মননা প্রাপ্ত বাংলাদেশী বৌদ্ধ পণ্ডিত ও সমাজসেবক সত্যপ্রিয় মহাথের মৃত্যুবরণ করেন।   তথ্যসূত্র   বিষয়শ্রেণী:অক্টোবর বিষয়শ্রেণী:২০১৯
আমের ভর্তা হল কাঁচা আমের কুচি,https://www.jagonews24.com/m/lifestyle/news/271408 শোকনা (লংকা), রসুন ও তেল প্রভৃতি মিশিয়ে মাখিয়ে তৈরিকৃত একধরনের খাদ্য। আমের দিনে কাঁচা আমের ভর্তা। কাসুন্দি ও শুকনা বা কাঁচা মরিচ দিয়ে জিভে জল আনার মতো কাঁচা আমের ভর্তা করা যায়।   উপকরণ   আমের কুচি,  চিনি,  কাসুন্দি,  তেতুল,  কলাকুচি,  সরিষার তেল,  রসুন,  শোকনা মরিচ,  লবণ।   প্রস্তুতপ্রণালী  এটি বিভিন্ন উপায়ে প্রস্তুত করা যায়। নিচে ৩ স্বাদে কাঁচা আমের ভর্তা প্রস্তুত করার পদ্ধতি দেয়া হলোঃ  একটি বাটিতে স্বাদ মতো কাঁচামরিচ কুচি নিন। ১ চা চামচ চিনি ও স্বাদ মতো লবণ দিয়ে দিন। সব উপকরণ ভালো করে মেখে ১ কাপ কাঁচা আম কুচি দিন। চটকে মেখে নিন মজাদার আম ভর্তা।  শুকনা মরিচ তেল ছাড়া ভেজে গুঁড়া করে নিন। স্বাদ মতো শুকনা মরিচ গুঁড়ার সঙ্গে ১ চা চামচ কাসুন্দি ও স্বাদ মতো লবণ দিন। কাঁচা আম কুচি দিয়ে ভালো করে মেখে নিন।  এই ভর্তা তৈরির জন্য আধা কাপ কাঁচা আম কুচি আধা ঘণ্টা পানিতে ভিজিয়ে রাখুন। শুকনা মরিচ পুড়িয়ে গুঁড়া করে নিন। এবার একটি বাটিতে স্বাদ মতো শুকনা মরিচ গুঁড়ার সঙ্গে আধা কাপ কাঁচা আম কুচি মেশান। ভিজিয়ে রাখা কলা নিংড়ে অতিরিক্ত পানি বের করে দিয়ে দিন বাটিতে। ১ চা চামচ তেঁতুল ও সরিষার তেল দিন। স্বাদ মতো লবণ দিয়ে চটকে নিন। হয়ে গেল মজাদার আম ভর্তা।   আরো দেখুন   শিদল ভর্তা  আলু ভর্তা   তথ্যসূত্র   বিষয়শ্রেণী:বাংলাদেশী রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:ভর্তা বিষয়শ্রেণী:ভারতীয় রন্ধনশৈলী
thumb|250px|right|প্রতিসাম্যের অক্ষ অঙ্কিত বিভিন্ন চিত্র। যে রেখা কোন সুষম বস্তু বা চিত্রকে দুইটি প্রতিসম অংশে বিভক্ত করে, তাকে প্রতিসাম্যের অক্ষ বলা হয়। যেমন - বৃত্তের ব্যাস।   বহিঃসংযোগ   Mapping with symmetry - source in Delphi  Reflection Symmetry Examples from Math Is Fun  বিষয়শ্রেণী:জ্যামিতি বিষয়শ্রেণী:প্রাথমিক জ্যামিতি বিষয়শ্রেণী:ইউক্লিডিয় প্রতিসাম্য  de:Symmetrieachse eo:Reflekta simetrio es:Eje de simetría uk:Вісь симетрії
আখরি ডাকু হচ্ছে ১৯৭৮ সালে মুক্তিপ্রাপ্ত একটি হিন্দি চলচ্চিত্র যার প্রযোজক ছিলেন শান্তি সাগর এবং পরিচালক ছিলেন প্রকাশ মেহরা। চলচ্চিত্রটিতে অভিনয় করেছিলেন রণধীর কাপুর, বিনোদ খান্না, রেখা, রীনা রায়, সুজিত কুমার, রঞ্জিত, কেষ্ট মুখার্জী এবং প্যান্তাল। কল্যাণজী-আনন্দজী ছিলেন চলচ্চিত্রটির সঙ্গীত পরিচালক।  অভিনয়ে   রণধীর কাপুর - ভোলা  বিনোদ খান্না - মঙ্গল সিং  রীনা রায় - চম্পা  রেখা  সুজিত কুমার  রঞ্জিত  কেষ্ট মুখার্জী  প্যান্তাল  দুলারি  সঙ্গীত   গান  কণ্ঠশিল্পী "কোয়ি না কোয়ি তো সাভি মেঁ" কিশোর কুমার "মাইয়া মেরে ভাইয়া না আয়ে রি" লতা মঙ্গেশকর "ইয়ার মেরা প্যাসে কা দিওয়ানা" লতা মঙ্গেশকর "কাহিঁ না জিয়া লাগে তো" আশা ভোঁসলে   তথ্যসূত্র    বহিঃসংযোগ     বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৭৮-এর চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র
ধানাউলা () ভারতের পাঞ্জাব রাজ্যের সানগ্রুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৮ মিটার (৭৪৮ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে ধানাউলা শহরের জনসংখ্যা হল ১৮,৩৯৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৬%। পুরুষদের মধ্যে সাক্ষরতার হার ৫৯% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে ধানাউলা এর সাক্ষরতার হার কম।  এই শহরের জনসংখ্যার ১৩% হল ৬ বছর বা তার কম বয়সী। থাম্ব|Entrance of Govt. Senior Secondary School (Boys) Dhanaula (Barnala)   তথ্যসূত্র   বিষয়শ্রেণী:পাঞ্জাব, ভারতের শহর ও নগর
কিউএক্স নর্মি (ইংরেজি: QX Normae) হল নর্মা তারামণ্ডলের একটি সক্রিয় নিম্ন-ভরবিশিষ্ট রঞ্জন-রশ্মি বিকিরণকারী যুগ্ম তারা। এটি একটি নিউট্রন তারা ও অপর একটি তারা নিয়ে গঠিত। এই দ্বিতীয় তারাটি সূর্য অপেক্ষা ক্ষুদ্রতর ও শীতলতর। ১৯৭০-এর দশকের গোড়ার দিকে ৪ইউ ১৬০৬-৫২ নামে পরিচিত রঞ্জন-রশ্মি উপাদানটি আবিষ্কৃত হয়, অন্যদিকে দৃশ্যগত উপাদান কিউএক্স নর্মি আবিষ্কৃত হয় ১৯৭৭ সালে। পৃথিবী ও এই যুগ্ম তারার মধ্যবর্তী আন্তঃনাক্ষত্রিক নির্বাপন বিশ্লেষণ করে গুভার ও তাঁর সহকর্মীগণ অনুমান করেন যে, এটি পৃথিবী থেকে সম্ভবত ৫.৮ কিলোপারসেক (১৯,০০০ আলোকবর্ষ) দূরে অবস্থিত এবং নিউট্রন তারাটির ভর সূর্য অপেক্ষা ১.৭৪ ± ০.১৪ গুণ বেশি এবং সেটির ব্যাসার্ধ মাত্র ৯.৩ ± ১.০ কিলোমিটার।  তথ্যসূত্র  বিষয়শ্রেণী:নর্মা (তারামণ্ডল) নর্মি, কিউএক্স
২০১৬ দক্ষিণ এশীয় গেমসে বাংলাদেশ ৪০৯ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে বাংলাদেশ ৪ টি স্বর্ণ পদকসহ মোট ৭৫ টি পদক অর্জন করে।   পদক তালিকা   বাংলাদেশ ৪ টি স্বর্ণ পদকসহ মোট ৭৫ টি পদক অর্জন করে।  Rank25px আর্চারি  0  0  0  0  025px অ্যাথলেটিকস  0  0  0  0  025px ব্যাডমিন্টন  0  0  0  0  025px মুষ্টিযুদ্ধ  0  0  0  0  025px সাইক্লিং  0  0  0  0  025px ফিল্ড হকি  0  0  0  0  025px ফুটবল  0  0  0  0  025px হ্যান্ডবল  0  0  0  0  025px জুডু  0  0  0  0  025px কাবাডি  0  0  0  0  025px খো খো  0  0  0  0  025px শ্যুটিং  1  0  0  0  025px সাঁতার  2  0  0  0  025px স্কোয়াশ  0  0  0  0  025px টেবিল টেনিস  0  0  0  0  025px তাইকোন্দো  0  0  0  0  025px টেনিস  0  0  0  0  025px ট্রায়াথলন  0  0  0  0  025px ভলিবল  0  0  0  0  025px ভারত্তোল্লন  1  1  2  4  325px কুস্তি  0  0  0  0  025px উশু  0  0  0  0  0সর্বমোট  ৪  ১৫  ৫৬ ৭৫  ৫   তথ্যসূত্র   বিষয়শ্রেণী:২০১৬ দক্ষিণ এশীয় গেমস বিষয়শ্রেণী:দক্ষিণ এশীয় গেমসে বাংলাদেশ বিষয়শ্রেণী:২০১৬-এ বাংলাদেশী ক্রীড়া
যাত্রা শুরু (Jatra Shuru) ভূমি ব্যান্ডের প্রথম আলবাম। এটিতে মোট ১০ টি গান আছে।Albums of Bhoomi bhoomimusic.com. Retrieved 4 October 2012. পরবর্তীকালে এই ব্যান্ডটি পশ্চিমবঙ্গে খুবই সুনাম অর্জন করে। পশ্চিমবঙ্গের বহুল বিক্রিত আলবাম গুলিত মধ্যেও এটি বিবেচিত হয়।  গান গুলি  পঁচা কাকা  দিলদরিয়া রে  বারান্দায় রোদ্দুর  কাম সারসে  মধুর মধুর চাউনি  রঙ্গিলা রে  কান্দে শুধু মন  মনে আর নাইরে  দুস্টু হাওয়া  চোখের দেশেযাত্রা শুরু webmusic.in. Retrieved 4 October 2012.  তথ্যসূত্র  বিষয়শ্রেণী:ভূমি (ব্যান্ড) বিষয়শ্রেণী:২০০০ আলবাম বিষয়শ্রেণী:২০০০-এর অ্যালবাম
মেকুরটারী শাহী মসজিদ বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত কুড়িগ্রাম জেলার রাজারহাট উপজেলার অন্তর্গত একটি  প্রাচীন মসজিদ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।  অবস্থান মেকুরটারী শাহী মসজিদ বাংলাদেশের সীমান্তবর্তী জেলা কুড়িগ্রামের একটি প্রাচীন ধর্মীয় স্থাপত্য। এটি রাজারহাট উপজেলা সদর থেকে প্রায় ১ কিলোমিটার উত্তর-পূর্ব দিকে ব্যাপারীপাড়া গ্রামে অবস্থিত।   ইতিহাস  মসজিদে কোনো শিলালিপি উদ্ধার না হওয়ায় এর সুনির্দিষ্ট নির্মাণকাল নির্ধারণ করা সম্ভব হয়নি। তবে স্থাপত্যশৈলীতে মুঘল স্থাপত্যরীতির সাথে মিল থাকায় ধারণা করা হয় যে, মসজিদটি প্রায় ২০০ বছর পূর্বে মুঘল শাসনামলে নির্মিত হয়েছে। জনশ্রুতি রয়েছে, প্রায় তিন শ বছর আগে গ্রামের জমিদার ছমির উদ্দীন ব্যাপারী পায়ে হেঁটে হজ্জ পালন করে আসেন এবং এই মসজিদটি নির্মাণ করেন।   স্থাপত্যশৈলী  মসজিদটির দৈর্ঘ্য ৩২ ফুট এবং প্রস্থ ১০ ফুট। এটি চারপাশে তিন ফুট উঁচু একটি প্রাচীর দ্বারা সুরক্ষিত। মসজিদের সামনে তিনটি দরজা, একটি সুদৃশ্য প্রবেশ তোরণ, দুটি মিনার এবং চার কোণে চারটি উঁচু মিনার রয়েছে। এই মিনারগুলোর পাশে আরো আটটি ছোট মিনার আছে। ছাদের মাঝখানে তিনটি বড় আকৃতির গম্বুজ স্থাপন করা আছে। মসজিদের সম্মুখে একটি বিশাল পুকুর রয়েছে।  আরও পড়ুন  কুড়িগ্রাম জেলা  এক কাতার মসজিদ  হারানো মসজিদ  সরদারপাড়া জামে মসজিদ  প্রাচীন কাজির মসজিদ  চান্দামারী মসজিদ  বাংলাদেশের মসজিদের তালিকা  চিত্রশালা  তথ্যসূত্র  বিষয়শ্রেণী:কুড়িগ্রাম সদর উপজেলা বিষয়শ্রেণী:কুড়িগ্রাম জেলার দর্শনীয় স্থান বিষয়শ্রেণী:কুড়িগ্রাম জেলার প্রত্নতাত্ত্বিক স্থাপনা বিষয়শ্রেণী:কুড়িগ্রাম জেলার মসজিদ